Zuma het Woensdagnag laat op ’n mediakonferensie in die Uniegebou in Pretoria sy bedanking aangekondig.
Zuma, wat heelparty mosies van wantroue in die parlement oorleef het, het die laaste tyd ook verskeie kere in die hof bloedneus gekry.
’n Volbank regters het beslis hoofregter Mogoeng Mogoeng moet, soos Madonsela voorgestel het, die voorsitter aanwys van ’n regterlike kommissie wat staatskaping moet ondersoek.
In Oktober verlede jaar het die appèlhof beslis Zuma kan van korrupsie aangekla word nadat hy en sy regspan die saak in ’n rits hofsake en met sloertaktiek oor jare uitgerek het.